Napule

Napule (pe' taliano Napoli), sovrannummenata capitale d’’o Mediterraneo (comme pùre Catania, Valencia e ate cità), capoluoco d’’a pruvincia omonima e 'a reggione Campania, è na cità 'e circa nu melione 'e abetante e 4.400.000 perzone 'int'â ll'area metropolitana (cuntenente pùre zzone d’’a pruvincia 'e Caserta, Avellino e Salierno). Descrizzione Napule, 'a terza cità d'Italia ppe ggente, è 'o cchiù gruosso ammazzuccato urbano d’’o paese (doppo chillo 'e Milano) ed è settema 'int’’a crassifeca d’’e aree urbane cchiù pupulose d'Europa. S'adda notà pùre ca a Napule risede nu quinto d’’a pupulazione reggionale 'ntera e 'int’’a pruvincia soja cchiù ca 'a mità 'e éssa. 'A "maliusa cità", seconno 'e pparole 'e Vittorio De Sica 'int’’o film d’’o 1954 'A baia 'e Napule, è una d’’e cchiù belle cità d'Italia, ncopp’’o gurfo 'e Napule, nfra 'o Vesuvio e ll'area vurcanica d’’e Campe Flegree. 'O centro storico sùio, canusciuto in tutto 'o munno è mèta 'e tturiste pruveniente 'a ogne pparte d’’o munno. È puro uno d’’e site ca ll'UNESCO ha ditto patrimmonio 'e ll'umanità. Storia 'A cità fuje pussibbelmente funnata d’’e abetante d’’a culonia grieca 'e Cumma attuorno ô VIII seculo AC, 'int’’a zona 'e mmo ca se chiamma d’’e decumane, nun luntano d'addò sorgeva 'a preasistente cità 'e Partenope, po' chiammata Palepolis, «cità vècchia», 'ncopp’’o Monte Echia; pe' cchesta raggione fuje chiammata Νεάπολις (Neàpolis), ca fuje orrigenariamente νέα πόλις (nèa pòlis, «città nóva»). Fuie una dd’’e cità cchiù 'mpurtante d’’a Magna Grecia pecché teneva na bona relazione cu Atene: teneva na furza commerciale, culturale e ppure religgiosa ngop'ê pupulazione ca stevano int'a reggione. Aropp’’a fine 'e ll'Impero Rumano, int'o VIII seculo 'a cità se facette ducato indipendiente d'ê Bizantine. Int'ô XIII seculo fuie 'a capitale d’’e tutt'o Regno 'e Napule primma, po d'ô Regno d"e Ddoje Sicilie 'a sotto e Borbone nfi a quanne se facette ll'Unità d'Italia. Giugrafia 'A cità 'e Napule sta ngopp'a cinche culline: 'o Vommero, Pusilleco, Capemonte, Pizzofalcone e 'e Camaldule. Pusizzione Napule se trove cchiù 'o meno inta 'o centro d'a Campania, ngopp a costa d'o Mar Tirreno. Clima Divisione amministrativa 'A cità s'addivide, da 'o 2005, pe 10 municipalità, 'e quale so spartute rind'e 30 riune storeche. Pupulazzione Pupulazzione censita (migliàra) Cultura Vire pure: Cultura 'e Napule. Traspuorte Vire pure: Napoli Centrale e Metrupulitana 'e Napule. Sport Vire pure: Società Sportiva Calcio Napoli. Gemellagge Vire pure: Cità gemellate cu Napule. Napulitane fammose Gallarìa Paesaggio Monumente e costruzzione Nutarelle Vvoce currelate Chiese 'e Napule Monumente 'e Napule Ate pruggette Wikimedia Commons contiene fiùre o ate file ncopp"a Napule Jonte 'a fore 'O sito d’’o Comune Purtale Napule Purtale Campania